Petting ali intimna predigra

Tako kot vse “mucke”, se tudi ženske rade igramo, ampak intimne igrice

Sama sodim med tiste punce, ki obožujejo petting (predigro). Predigro za kaj, boste rekli? Ja, za seks menda! Saj ne rečem, včasih paše, ko sta dva pohotna že na prvi pogled, da se dasta dol brez vsakršne romantike. Ko ti on prebere v očeh, da si potrebna in strga s tebe vse kar imaš na sebi, ter priskrbi divji orgazem za oba. Ampak v večini primerov, se moj seks prične z nežnimi poljubi, božanjem, otipavanjem …, ki pa mora imet rep in glavo. Za dobro predigro potrebuješ znanje o tem kaj partnerju najbolj godi in ga vzburja.

To pa se lahko pridobi le s prakso in učenjem, saj ta »veščina« zahteva nenehno vajo. Pa tudi moč ljubezni ima pri tem veliko in pomembno vlogo.

Čeprav je končni cilj vsakega spolnega odnosa orgazem, vodi do njega kar nekaj manifestacij. Vešč ljubimec oziroma ljubimka posveča največ pozornosti predigri. Vznemirjanje in vzburjenje partnerja, raziskovanje njegovega telesa in iskanje potencialov njegovega telesa za spolno vzburjenje, lahko kakovost spolnega življenja obeh partnerjev močno izboljša. Predigra ne pomeni samo intimnih nežnosti in poljubljanja, ampak gre pri njej tudi za stvari, ki jih govorite, in za način, kako to poveste. Stavek »ljubim te«, ki ga izgovori partner z ljubeznijo, lahko veliko bolj razvname drugo »polovico«, kot obdelovanje spolnega uda ali spolovila. Torej, besede, ki jih govorite svojemu partnerju v času ljubezenskega manifesta so izredno pomembne.

Dejstvo je, da je ženska spolnost zapletenejša od moške. Naša čustvena in psihološka pričakovanja glede spolnosti so pri nas višja kot pri moških. Ravno zato nas je verjetno tudi težje spolno zadovoljiti. Ženska ima eno samo erogeno cono – to je njeno telo! In moški ji bo ugodil le, če si bo vzel čas in osredotočil na svoje početje. Tako ji bo ugodil in tudi sam bo užival.

In kaj si želijo moški pri seksu?

Spolni priročniki jih pogosto opisujejo kot nezapletena bitja. To pomeni, da je moškega v postelji preprosteje zadovoljiti in spraviti do zadovoljujočega orgazma. Moški so vzgojeni tako, da jih nenehno skrbi, kako se bodo izkazali v postelji. In ravno zaradi tega pride do zapletov. Vendar, če mu uspe premagati svoj tekmovalni duh in spolnost dojame kot skupno izkušnjo dveh, potem lahko postane dober ljubimec.

Pri predigri je pomembno, da se osredotočite na njeno kakovost. Naj vam bodo pomembne želje partnerja, vprašajte ga, kaj si želi, povejte mu, kaj si želite vi in se povsem prepustite čustvom in domiselnosti. Najboljša predigra je preprosta, kjer ne obstaja veliko pravil. Lahko jo začinite s pohotnimi besedami, ki naj bodo čim preprostejše, toda jasne in neusmiljene. Tudi z raznimi pripomočki (knjige, revije, filmi, seks igračke in ostali pripomočki) in s spolnimi igricami si lahko popestrite ljubezensko igro, vendar je najučinkovitejši pripomoček vsakega ljubimca njegovo lastno telo.

Ljubljenje lahko začnete z erotično masažo, ki sprošča in vznemirja obenem. Za erotično masažo potrebujete olje, ki ga ni težko najti, saj je izbira pestra. Pomembno je le, da vam ustreza njegov vonj, ki je vpliven dejavnik pri predigri. Že med masažo se partnerja lahko vzburita z rokami, usti ali s spolovilom. Najprej se lotite vtiranja olja v telo. Božajte in gnetite povsod, razen po spolovilu. Tega si pustite za glavni del, ki predigri sledi. Masiranje naj bo nežno, pa vendar dovolj strastno, da telo občuti pohotnost. Pri masaži se lahko greste tudi igrice: npr. zavežite partnerju oči in vzburjenje bo še toliko večje. Pri ženski se posebej posvetite trebuhu in dojkam, moškega pa boste spravile ob pamet z božanjem stegen in trebuha. Pri tem se ne dotikajte spolovil.

Vzemite si čas in pojdite po vrsti

Erotični masaži sledi poljubljanje z ustnicami, kar večino ljubimcev zelo vznemirja. Poljubljajte se z usti na usta in brez zadržkov obdelujte jezik in ustnice. Jezik vam naj vdira brez zadržkov in čim globlje v partnerjeva usta. Ne pozabite na ušesa, pri ženski pa na prsi, popek, stegna in meča. Poljubljajte jo navzgor še po zadnjem delu in se ustavite pri zadnjici. Za prijetne telesne občutke lahko poskrbite tudi s spolnim udom: zarišite z njim krog okrog njenih ustnic, potem pa se odpravite proti dojkam in se posvetite predvsem prsnim bradavicam. S spolnim udom lahko dražite tudi njeno zadnjico in presredek.

Ženske pri poljubljanju moškega uporabite jezik in celo svoje telo. Z jezikom potujte po telesu in se pri tem spretno izogibajte spolovilu, z dojkami mu zakrijte obraz in mu dovolite, da jih vzame v svoja usta. Šepetajte mu perverzne ideje v stilu “bi me rad gledal kako se igram z drugo bejbo?”.

Zelo pomembno je, da ste v vseh oblikah vzburjenja oba partnerja sproščena in ljubljena, saj drugače ni pravega učinka. Predigro lahko začinite z vsem, kar si želite oziroma si želi vaš partner. Vendar vloge vašega telesa pri vzburjenju partnerja ne more nadomestiti nič. Kadar je predigra domiselna in dolga, je orgazem mogoče odlagati v nedogled. In ko ga boste doživeli, bo veličasten.

No, kakor koli že, ne gre pozabiti na primerno vzdušje, primerno okolje s svečami, morda erotično perilo, kakšen cvet, ki bo vašo žensko omamil, ali preprosto dišečo vonjavo, ki partnerja – ne glede na spol – ne bo pustila hladnega. Poskusite, pa boste videli.